smcproject/ml-wiki-sentences huggingface dataset:
ബ്രൂഗലും ഡി മോമ്പറും കൂടി വരച്ച എക്സ്കർഷൻ ഇൻ ദ കണ്ട്രിസൈഡ് ഓഫ്  ഇൻഫാന്റാ ഇസബെൽ ക്ലാര യൂജീനിയയിൽ നിന്ന് വ്യത്യസ്തമായി ഒരേ കാലഘട്ടത്തിലെ ഇതേ ചിത്രത്തിന്റെ ഭാഗമായി മാരിമോണ്ടിലെ ആർച്ച്ഡ്യൂക്കുകളുടെ വസതിയിലെ അതേ പൂന്തോട്ടങ്ങൾ തന്നെ ഇതിലും ചിത്രീകരിച്ചിരിക്കുന്നു.
ഈ പെയിന്റിംഗിന്റെ പശ്ചാത്തലത്തിൽ കൊട്ടാരം ദൃശ്യമല്ല.
ഇസബെൽ ക്ലാര യൂജീനിയയും ലെർമയിലെ പ്രഭുവും തമ്മിലുള്ള കത്തുകളുടെ ഒരു ശേഖരം ഗ്രാമപ്രദേശങ്ങളിലെ ജീവിതത്തോടുള്ള കടന്നുപോയ കാലത്തെ അഭിനിവേശം കാണിക്കുന്നു.
അത്തരം സ്ഥലങ്ങളോടുള്ള അവരുടെ ആവേശം കൊണ്ടാണ് ആർച്ച്ഡ്യൂക്ക് ഈ ചിത്രം വരയ്ക്കാനേർപ്പെടുത്തിയത്.
അവലംബം കൂടുതൽ വായനയ്ക്ക് Díaz Padrón, Matías, Museo del Prado: catálogo de pinturas.
Escuela flamenca, Museo del Prado; Patrimonio Nacional de Museos, Madrid, 1975, pp. lám.
Crawford Volk, Mary, Rubens in Madrid the decoration of the king's summer apartments, THE BURLINGTON MAGAZINE, 123, 1981, pp. 513-529.
Díaz Padrón, Matías, El siglo de Rubens en el Museo del Prado: catálogo razonado, II, Prensa Ibérica, Barcelona, 1995, pp. 250.
Vergara, Alejandro, Rubens and his spanish patrons, Cambridge University Press, Cambridge, 1999, pp. 28-32.
Vergara, Alejandro, The Presence of Rubens in Spain.
(Volumes i and II).
Tesis D, A Bell Howell Company, Ann Arbor, 1999, pp. 18-20.
, III, Luca Verlag, 2008, pp. 1220-1221.
Díaz Padrón, Matías, El lienzo de Vertumno y Pomona de Rubens y los cuartos bajos de verano del Alcázar de Madrid, Rubens Picture Ltd, Madrid, 2009, pp. 56-64.
Posada Kubissa, Teresa, El paisaje nórdico en el Prado: Rubens, Brueghel, Lorena, Museo Nacional del Prado, Madrid, 2011, pp. 88-95.
Checa, F. Vázquez, E., Maestros flamencos y holandeses.
, Fundación Carlos de Amberes, Madrid, 2014, pp. 13.
Un encuentro artístico (siglos XV-XVII), Universidad de Zaragoza, Zaragoza, 2015, pp. 132-142 [134].
ദി ഇമ്മാക്കുലേറ്റ് കൺസെപ്ഷൻ ഇംഗ്ലീഷ് വിലാസം https://ml.wikipedia.org/wiki/The_Immaculate_Conception_(Murillo,_1670) Inmaculada Concepción (1670) by Bartlomé Esteban Murilo
1670-ൽ ബാർട്ടലോം എസ്റ്റെബാൻ മുറില്ലോ വരച്ച ക്യാൻവാസ് പെയിന്റിംഗാണ് ഇമ്മാക്കുലേറ്റ് കൺസെപ്ഷൻ .
168 x 112 സെന്റീമീറ്റർ വലിപ്പമുള്ള ഈ ചിത്രം മ്യൂസിയോ സൗമയയുടെ ശേഖരത്തിൽ പെടുന്നു.
സ്പാനിഷ് കലാചരിത്രകാരനായ ഡീഗോ അംഗുലോ ഇനിഗസ് എഴുതിയ 1979-ലെ കാറ്റലോഗിലെ മുറില്ലോയുടെ ഓട്ടോഗ്രാഫിൽ നിന്നാണ് ഈ ചിത്രം തിരിച്ചറിഞ്ഞത്.
1807-ൽ നെപ്പോളിയന്റെ സ്പെയിൻ അധിനിവേശത്തിൽ പങ്കെടുത്ത ഫ്രഞ്ച് മാർഷൽ ഹൊറേസ് ഫ്രാങ്കോയിസ് ബാസ്റ്റിയൻ സെബാസ്റ്റ്യാനി ഡി ലാ പോർട്ടയുടെ ഉദ്യോഗസ്ഥനായിരുന്നു അദ്ദേഹം.
അദ്ദേഹത്തോടൊപ്പം പാരീസിലേക്ക് മടങ്ങിയ ഈ ചിത്രം ജീൻ-ബാപ്റ്റിസ്റ്റ്-പിയറി ലെബ്രൂണിന്റെ ശുപാർശ പ്രകാരം അത് വാങ്ങുന്നതുവരെ അവിടെ തുടർന്നു.
അദ്ദേഹത്തിന്റെ കലാകാരിയായ മുൻ ഭാര്യ ലൂയിസ് എലിസബത്ത് വിജി ലെ ബ്രൺ, അത് സ്പെയിനിലേക്ക് തിരികെ നൽകാനും നിർദ്ദേശിച്ചു.
ദി എമെറാൾഡ് റൗട്ട്
ഇന്ത്യൻ എഴുത്തുകാരനായ ആർ.കെ. നാരായണന്റെ യാത്രാവിവരണപുസ്തകമാണ് ദി എമെറാൾഡ് റൗട്ട് (The Emerald Route).
1980 ൽ ഇന്ത്യൻ തോട്ട് പബ്ലിക്കേഷൻസ് ആണ് ഈ പുസ്തകം പ്രസിദ്ധീകരിച്ചത്.
കർണ്ണാടയുടെ ഒരു യാത്രാ ഗൈഡാണ് ഈ പുസ്തകം.
ദി എറ്റേണൽ സിറ്റി
ദി എറ്റേണൽ സിറ്റി 1923-ൽ ജോർജ്ജ് ഫിറ്റ്‌സ്‌മൗറിസ് സംവിധാനം ചെയ്ത ഒരു അമേരിക്കൻ നിശ്ശബ്ദ നാടകീയ ചിത്രമാണ്.
ഇതേ പേരിലുള്ള 1901-ലെ ഹാൾ കെയ്‌ൻ നോവലിനെ അടിസ്ഥാനമാക്കി ഒയ്‌ഡ ബെർഗെർ തിരക്കഥ രചിച്ച ഈ ചിത്രത്തിൽ ബാർബറ ലാ മാർ, ലയണൽ ബാരിമോർ, ബെർട്ട് ലൈറ്റെൽ എന്നിവർ പ്രധാന വേഷങ്ങളിൽ അഭിനയിച്ചു.
സാമുവൽ ഗോൾഡ്‌വിൻ പ്രൊഡക്ഷൻസ് നിർമ്മിച്ച് അസോസിയേറ്റഡ് ഫസ്റ്റ് നാഷണൽ വിതരണം ചെയ്ത ഈ ചിത്രം പോളിൻ ഫ്രെഡറിക് അഭിനയിച്ച ദി എറ്റേണൽ സിറ്റിയുടെ (1915) റീമേക്കായിരുന്നു ഇത്.
കെയ്‌നിന്റെ നോവലിനെത്തന്നെ അടിസ്ഥാനമാക്കി 1902-ൽ വിയോള അലൻ അഭിനയിച്ച നാടകത്തിന്റെ രണ്ടാമത്തെ സിനിമാ ചിത്രീകരണമായിരുന്നു ഇത്.
സാമുവൽ ഗോൾഡ്‌വിന്റെ സ്വകാര പ്രൊഡക്ഷൻ കമ്പനിയുടെ ആദ്യ നിർമ്മാണം എന്ന നിലയിലും ഈ ചിത്രം ശ്രദ്ധേയമായിരുന്നു.
അവലംബം ↑ The Eternal City, original Broadway production Nov. 17 1912 to Feb. 1903; Victoria Theatre ↑ Progressive Silent Film List: The Eternal City at silentera.com ↑
ദി ഇമ്പീരിയൽ ഇംഗ്ലീഷ് വിലാസം https://ml.wikipedia.org/wiki/The_Imperial,_New_Delhi
1931-ൽ പണിത ആഡംബര ഹോട്ടലാണ് ന്യൂഡൽഹിയിൽ സ്ഥിതിചെയ്യുന്ന ദി ഇമ്പീരിയൽ , ന്യൂഡൽഹി.
ന്യൂഡൽഹിയിലെ കനോട്ട് പ്ലേസിൻറെ സമീപം മുൻപ് ക്വീൻസ് വേ എന്നറിയപ്പെട്ടിരുന്ന, ജൻപഥിലാണ് ഹോട്ടൽ സ്ഥിതിചെയ്യുന്നത്.
ഇതാണ് ന്യൂഡൽഹിയുടെ ആദ്യ ആഡംബര ഹോട്ടൽ.
ഇന്ന്, ബ്രിട്ടീഷ് ഇന്ത്യയുടേയും സ്വതന്ത്ര ഇന്ത്യയുടേയും കലകളുടേയും കലാരൂപങ്ങളുടെയും ഡെൽഹിയിലുള്ള ഏറ്റവും വലിയ ശേഖരമുള്ളത് ഇവിടെയാണ്‌.
ഇവിടെ മ്യൂസിയവും ആർട്ട്‌ ഗാലറിയും ഉണ്ട്.
ദി ഇമ്പീരിയൽ നിർമിച്ചത് എസ്. ബി. എസ്. രഞ്ജിത്ത് സിംഗ് ആണു, ആർ. ബി. എസ്. നരൈൻ സിംഗിൻറെ മകൻ, 1911-ൽ ഇന്ത്യയുടെ തലസ്ഥാനം കൽക്കട്ടയിൽനിന്നും ന്യൂഡൽഹിയിലേക്കു മാറ്റുമ്പോൾ.
1996 മുതൽ 2001 വരെ ഹോട്ടലിൻറെ ജനറൽ മാനേജരും വൈസ് പ്രസിഡന്റുമായ ഹർവീന്ദർ സെഖോൻ ആണു ഹോട്ടലിൻറെ പുനരുദ്ധീകരണം നടത്തിയത്.
അദ്ദേഹത്തിൻറെ സമയത്ത് നെതർലാൻഡ്‌സ് രാജ്ഞി, ഹോളിവുഡ് നടന്മാർ നടികൾ, സാഹസികർ, ബിസിനസ്‌ വ്യക്തിത്വങ്ങൾ എന്നിവർ ഹോട്ടലിൽ അതിഥികളായെത്തി.
മാത്രമല്ല അദ്ദേഹം 6 ഭക്ഷണശാലകളും “സ്പൈസ് റൂട്ട്” “പട്യാല പെഗ് ബാർ” “1911 റെസ്റ്റരന്റ് ആൻഡ്‌ ബാർ” “ഡാനിയേൽസ് ടവേർൻ” “സാൻ ഗിമിഗ്നണോ” എന്നീ പേരുകളിൽ ബാറുകളും ആരംഭിച്ചു.
ഇമ്പീരിയൽ ഹോട്ടൽ അതിൻറെ പൈതൃകത്തിനും ചരിത്രത്തിനും പേരുകേട്ടതാണ്.
“പട്യാല പെഗ്” എന്ന് പേരുള്ള ഒരു പ്രശസ്തമായ ബാർ ഈ ഹോട്ടലിൽ ഉണ്ട്.
ഈ ബാറിൽ വെച്ചാണ് പണ്ഡിറ്റ്‌ ജവഹർലാൽ നെഹ്‌റു, മഹാത്മാ ഗാന്ധി, മുഹമ്മദ്‌ അലി ജിന്ന, ലോർഡ്‌ മൌണ്ട്ബാറ്റൺ എന്നിവർ ചേർന്നു ഇന്ത്യൻ വിഭജന ചർച്ച നടത്തിയതും, പാകിസ്താൻ എന്നാ രാജ്യം രൂപീകരിക്കപ്പെടുന്നതും.
ദി ഇമ്പീരിയൽ ന്യൂഡൽഹിയിൽ ഭക്ഷണം കഴിക്കാൻ 9 ഭക്ഷണശാലകളുണ്ട്.
ഡ്രിങ്ക്സ് പൂളിൻറെ അടുത്തുള്ള ബാറിൽ എപ്പോഴും ലഭ്യമാണ്.
ദിവസത്തിൽ 24 മണിക്കൂർ റൂം സർവിസുകൾ ലഭ്യമാണ്.
എല്ലാ ദിവസവും രാവിലെ കോഫീ ഷോപ്പിൽ ഭൂഖണ്ഡ ഭക്ഷണങ്ങൾ വിളമ്പും.
വിനോദ സൗകര്യങ്ങളിൽ ഹെൽത്ത് ക്ലബ്‌, നീന്തൽക്കുളം, നീരാവി മുറി എന്നിവ ഉൾപ്പെടുന്നു.
ഹോട്ടലിലെ പൂർണ സജ്ജമായ ഹെൽത്ത് സ്പായിൽ ശരീര ചികിത്സകൾ, മസ്സാജ്/ ചികിത്സാ മുറികൾ, ഫേഷ്യൽ, ബ്യൂട്ടി പാർലർ സേവനങ്ങൾ എന്നിവ ലഭ്യമാണ്.
ദി ഇമ്പീരിയൽ ന്യൂഡൽഹിയിൽ 235 മുറികളുണ്ട്.
ഓരോ മുറികളിലും മിനി ബാറുകളും സിഡി പ്ലയറുകളും ലഭ്യമാണ്.
അധിക തുക നൽകിക്കൊണ്ട് ഉപയോഗിക്കാവുന്ന ബ്രോഡ്ബാൻഡ് ഇന്റർനെറ്റ്‌, വൈഫൈ സൗകര്യങ്ങളും ലഭ്യമാണ്.
ഉപചാരപൂർവ്വം നൽകുന്ന ദിനപത്രത്തിനു പുറമേ ലാപ്ടോപ് വെക്കാൻ അനുയോജ്യമായ മേശകളും ഷെൽഫുകളും, വോയിസ്‌ മെയിലോട് കൂടിയുള്ള ലാൻഡ്‌ ലൈൻ ടെലിഫോൺ സൗകര്യവും ഉണ്ട്.
റൂമിൽ നിങ്ങൾക്കു ഉപയോഗിക്കാവുന്ന 32 ഇഞ്ച്‌ പ്ലാസ്മ ടിവിയിൽ ലോകത്തിലെ ഒട്ടുമിക്ക പ്രശസ്ത സാറ്റലൈറ്റ് ചാനലുകളും ലഭ്യമാകും.
കൂടാതെ ഡിവിഡി പ്ലയറും ലഭ്യമാണ്.
അതിഥികൾക്കു അധിക ബെഡ്ഷീറ്റും, ഉറക്കത്തിൽനിന്നും ഉണരാനുള്ള കാൾ ചെയ്യാനും ആവശ്യപ്പെടാവുന്നതാണ്.
പ്രാഥമിക സൗകര്യങ്ങൾ: വൈഫൈ എയർ കണ്ടീഷണർ 24 മണിക്കൂർ ചെക്ക്‌ ഇൻ ഭക്ഷണശാല ബാർ കഫെ റൂം സേവനം ഇന്റർനെറ്റ്‌ ബിസിനസ്‌ സെൻറെർ പൂൾ ജിം പ്രാഥമിക റൂം സൗകര്യങ്ങൾ: എയർ കണ്ടീഷനിംഗ് ലിഫ്റ്റ്‌ ഡോർമാൻ എക്സ്പ്രസ്സ്‌ ചെക്ക്‌-ഇൻ എക്സ്പ്രസ്സ്‌ ചെക്ക്‌-ഔട്ട്‌ വൈഫൈ ഔദ്യോഗിക വിരുന്ന് സൗകര്യം നോൺ-സ്മോകിംഗ് മുറികൾ ബിസിനസ്‌ സൗകര്യങ്ങൾ: എയർ കണ്ടീഷനിംഗ് ലിഫ്റ്റ്‌ ഡോർമാൻ എക്സ്പ്രസ്സ്‌ ചെക്ക്‌-ഇൻ എക്സ്പ്രസ്സ്‌ ചെക്ക്‌-ഔട്ട്‌ വൈഫൈ ഔദ്യോഗിക വിരുന്ന് സൗകര്യം നോൺ-സ്മോകിംഗ് മുറികൾ സ്ഥാനം
ബിസിനസ്‌ സൌഹാർദ്യമായ ദി ഇമ്പീരിയൽ ന്യൂഡൽഹി ഹോട്ടൽ സെൻട്രൽ ഡൽഹിയിൽ ജന്തർ മന്തർ, കനോട്ട് പ്ലേസ്, പ്രസിഡന്റിൻറെ കൊട്ടാരം എന്നിവയ്ക്ക് സമീപമായാണ് സ്ഥിതിചെയ്യുന്നത്.
റെഡ് ഫോർട്ട്‌, ഹുമയൂണിൻറെ കല്ലറ എന്നിവയാണ് മറ്റു പ്രസിദ്ധമായ സമീപ സ്ഥലങ്ങൾ.
അവലംബം ↑ The Imperial, New Delhi New York Times ↑ Famous Hotels: Imperial New Delhi - the making of By Andreas Augustin.
4hoteliers.com.
11 December 2006.
↑ The Imperial Delhi , by Patrick Horton, Richard Plunkett, Hugh Finlay.
Lonely Planet , 2002.
ISBN 1-86450-297-5 .
p. 107-108 .
↑ ↑ Great, grand famous hotels , by Fritz Gubler, Raewyn Glynn.
Publisher: Great, Grand Famous Hotels, 2008.
ISBN 0-9804667-0-9 .
p. 250 .
↑ The Imperial Asia's Legendary Hotels: The Romance of Travel , by William Warren, Jill Gocher.
Tuttle Publishing, 2007.
ISBN 0-7946-0174-X .
p. 28 .
ദി എക്സിക്യൂഷൻ ഓഫ് മേരി സ്റ്റ്യൂവാർട്ട് ഇംഗ്ലീഷ് വിലാസം https://ml.wikipedia.org/wiki/The_Execution_of_Mary_Stuart
ദി എക്സിക്യൂഷൻ ഓഫ് മേരി സ്റ്റ്യൂവാർട്ട് 1895-ൽ നിർമ്മിക്കപ്പെട്ട ഒരു ഹ്രസ്വചിത്രമാണ്.
മേരിയുടെ (സ്കോട്ട്സ് രാജ്ഞി) വധശിക്ഷയാണ് പ്രതിപാദ്യവിഷയം.
18 സെക്കന്റ് നീളമുള്ള ചിത്രം തോമസ് എഡിസണാണ് നിർമിച്ചത്.
സംവിധായകൻ ആൽഫ്രഡ് ക്ലാർക്ക് എന്നയാളായിരുന്നു.
പരിശീലനം ലഭിച്ച അഭിനേതാക്കളെ ഉപയോഗിച്ച ആദ്യ ചലച്ചിത്രമായിരുന്നിരിക്കാം ഇത്.
സ്പെഷ്യൽ ഇഫക്റ്റിനു വേണ്ടി എഡിറ്റിംഗ് ഉപയോഗിക്കപ്പെട്ട ആദ്യ ചലച്ചിത്രങ്ങളിലൊന്നാണിത്.
പേരറിയാത്ത ഒരു അഭിനേത്രി ഇതിൽ മേരിയായി അഭിനയിക്കുന്നു.
കണ്ണുകെട്ടി വധശിക്ഷ നടപ്പാക്കാനുള്ള സ്ഥലത്തേയ്ക്ക് മേരിയെ കൊണ്ടുപോകുന്നതും ആരാച്ചാർ മഴു ഉയർത്തുന്നതും ചിത്രീകരിച്ച ശേഷം ഒരു ആൾരൂപം അഭിനേത്രിയുടെ സ്ഥാനത്തു വയ്ക്കുന്ന രംഗം എഡിറ്റു ചെയ്ത് നീക്കം ചെയ്തിരിക്കുകയോ കാമറ നിർത്തുകയോ ചെയ്തതിലൂടെ ഒഴിവാക്കിയിട്ടുണ്ട്.
അടുത്തതായി ആൾരൂപത്തിന്റെ ശിരസ് ആരാച്ചാർ ഛേദിക്കുന്ന രംഗം എഡിറ്റു ചെയ്ത് ചേർത്തിരിക്കുന്നു.
ചലച്ചിത്രത്തിന്റെ ഒടുവിൽ ആരാച്ചാർ ഛേദിച്ച ശിരസ്സ് ഉയർത്തിക്കാട്ടുന്നുണ്ട്.
ഈ ചലച്ചിത്രം പകർപ്പവകാശം അവസാനിച്ചതിനാൽ പൊതുസഞ്ചയത്തിലാണ് പുറത്തേയ്ക്കുള്ള കണ്ണികൾ The Execution of Mary Stuart ഇന്റർനെറ്റ് മൂവി ഡാറ്റാബേസിൽ The Execution of Mary Stuart is available for free download at the Internet Archive [ more ] The Execution of Mary Stuart ഓൾമുവീയിൽ The Execution of Mary Stuart on Youtube The Execution of Mary Stuart for download "Alfred Clark, Narrative and Special Effects Pioneer" അവലംബം ↑ http://www.filmsite.org/visualeffects1.html
തെരുവത്തു് ഇംഗ്ലീഷ് വിലാസം https://ml.wikipedia.org/wiki/Theruvath ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
തെരു അപരനാമം: ലക്ഷ്മിനഗർ തെരു 12°18′28″N 75°06′10″E ﻿ / ﻿ 12.307802°N 75.1027675°E ﻿ / 12.307802; 75.1027675 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് ഭരണസ്ഥാപനം(ങ്ങൾ) [കാഞ്ഞങ്ങാട് നഗരസഭ] ' ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മീ കോഡുകൾ • തപാൽ • ടെലിഫോൺ 671315 ++467 സമയമേഖല UTC +5:30 പ്രധാന ആകർഷണങ്ങൾ നെയ്ത്തു് മഗ്ഗം , ശാലിയ പൊറാട്ട്
കേരളത്തിലെ കാസർഗോഡ് ജില്ലയിലെ കാഞ്ഞങ്ങാട് നഗരസഭയിലെ ഒരു പ്രദേശമാണു് തെരുവത്തു് .
ഇതിനെ ലക്ഷ്മിനഗർ എന്നും പറയാറുണ്ടു്.
തെരുവുനാടകം
തെരുവിൽ അരങ്ങേറുന്ന നാടകമാണ് തെരുവുനാടകം .
ജനബോധനം ലക്ഷ്യം വച്ചുള്ളവയായിരിക്കും മിക്കവാറും ഇത്തരം നാടകങ്ങൾ.
സാധാരണ നാടകങ്ങളിൽ നിന്നും വ്യത്യസ്തമായി മുൻകൂട്ടി തീരുമാനിച്ചെത്താത്തവരായിരിക്കും ഇത്തരം നാടകത്തിന്റെ പ്രേഷകർ.
നാടകം കാണാൻ തീരുമാനിച്ചെത്തിയവരല്ല തെരുവുനാടകത്തിന്റെ പ്രേക്ഷകർ.
വഴിയാത്രക്കാരോ കച്ചവടക്കാരോ സാധനങ്ങൾ വാങ്ങുവാൻ വരുന്നവരോ വിവിധ കാര്യങ്ങൾക്കായി തെരുവിലൂടെ വന്നു പോകുന്നവരോ ഒക്കെയാണ് തെരുവുനാടകത്തിന്റെ കാണികൾ.
ഇളകിമറിയുന്ന ജനക്കൂട്ടത്തെ തന്റെ ചലനക്രിയകൾകൊണ്ടും സ്തോഭപ്രദർശനം കൊണ്ടും ആകർഷിക്കാൻ നടനു കഴിയണം.
അതിനു പാകത്തിലുള്ള സ്ക്രിപ്റ്റുണ്ടാക്കാൻ നാടകകാരനും അവരോടു സംവദിക്കാൻ പാകത്തിലുള്ള സംവിധാനം നിർവഹിക്കാൻ സംവിധായകനും കഴിയണം.
ചുരുക്കത്തിൽ, ദൈർഘ്യം വളരെ കുറഞ്ഞതായിരിക്കണം തെരുവുനാടകം.
തെരുവുനാടകത്തിൽ നടൻ പ്രേക്ഷകരുമായി ഇടപഴകുകയും പലപ്പോഴും രണ്ടു കൂട്ടരും തമ്മിലുള്ള അതിർവരമ്പുകൾ ഇല്ലാതാവുകയും വേണം.
ഇക്കാര്യത്തിൽ അഭിനേതാക്കൾക്ക് കഠിനമായ പരിശ്രമം വേണ്ടിയിരിക്കുന്നു.
വാചികം, ആംഗികം എന്നീ അഭിനയ രീതികൾക്കാണ് തെരുവുനാടകത്തിൽ പ്രാധാന്യം കൂടുതൽ.
തെരുവുകളിൽ ചുറ്റും കൂടി നില്ക്കുന്ന ജനങ്ങൾക്ക് എളുപ്പം മനസ്സിലാകുന്ന തരത്തിലുള്ള രംഗഭാഷയാണ് തെരുവുനാടകക്കാർ ഇതിനായി രൂപപ്പെടുത്തുന്നത്.
പ്രേക്ഷകർക്കിടയിൽനിന്ന് കയറിവരുന്ന അഭിനേതാക്കൾ തുടങ്ങിയവയൊക്കെ ഇതിന്റെ പ്രത്യേകതകളാണ്.
പണ്ടുമുതൽ തന്നെ ഇത്തരം നാടക സമ്പ്രദായം നിലവിലുണ്ടായിരുന്നു.
യൂറോപ്യൻ സ്ട്രീറ്റ് നാടകങ്ങളായ മിസ്റ്ററി നാടകങ്ങൾ, മിറക്കിൾ നാടകങ്ങൾ, കോമേഡിയാ ദല്ലാർട്ടോ എന്നിവ ഇതിനുദാഹരണങ്ങളാണ്.
വിപ്ലവ ശേഷമുള്ള റഷ്യൻ നാടക പ്രവർത്തകരാണ് അത്തരം നാടകങ്ങളുടെ ആദ്യ വക്താക്കൾ.
മിസ്റ്ററി ബൂഫെ, ദ് സ്റ്റോമിങ് ഓഫ് ദ് വിന്റർ പാലസ്, ദ് ഡോൺ മുതലായവ ഇത്തരം നാടകങ്ങളാണ്.
സമകാലിക തെരുവുനാടകങ്ങൾ ഒട്ടുമിക്കതും ജനകീയ പ്രക്ഷോഭങ്ങളുമായി ബന്ധപ്പെട്ടവയാണ്.
സമകാലികമായ തെരുവുനാടകത്തിനും ഭാരതത്തിലെ ദശരൂപകങ്ങളിലൊന്നായ 'വീഥി'ക്കും ബന്ധമുണ്ടെന്ന് ചില സംസ്കൃത പണ്ഡിതന്മാർ പറയാറുണ്ട്.
ദശരൂപകത്തിൽ 'വീഥി'യെക്കുറിച്ച് ഒരു ശ്ളോകമുണ്ട്.
അതിന്റെ അർഥം ഇതാണ്.
ഒരങ്കം മാത്രമുള്ളതാണ് വീഥി.
ഒരു കഥാപാത്രം മാത്രമായിട്ടും രണ്ടു കഥാപാത്രങ്ങളായും വീഥി അവതരിപ്പിക്കാം.
അധമ പ്രകൃതി, മധ്യമ പ്രകൃതി, ഉത്തമ പ്രകൃതി ഇവ മൂന്നും അതിൽ ഉണ്ടാകണം.
എല്ലാ രസങ്ങളും (മുപ്പത്താറു ലക്ഷണങ്ങൾ) വീഥിയിൽ വരാം.
നിർദിഷ്ടമായ അംഗങ്ങളും അതിലുണ്ടായിരിക്കണം.
വീഥി എന്ന വാക്കിന് വഴി, ചന്ത, തെരുവ്, മട്ടുപ്പാവ് എന്നെല്ലാം അർഥമുണ്ട്.
എന്നാൽ ഈ സ്ഥലങ്ങളെ അവതരണകേന്ദ്രങ്ങളായി നാട്യശാസ്ത്രകാരൻ പ്രതിപാദിച്ചിട്ടില്ല.
അംഗലക്ഷണങ്ങൾ പരിശോധിച്ചാലും 'വീഥി'യിൽ നിന്നാണ് തെരുവുനാടകമുണ്ടായതെന്ന നിഗമനത്തിലെത്താൻ യാതൊരു യുക്തിയും കാണുന്നില്ല. 'വീഥി'ക്ക് തെരുവ് എന്ന അർഥമുള്ളതാണ് തെറ്റായ ധാരണയ്ക്ക് നിമിത്തമായത്. 'ഇന്നു കാണുന്ന രീതിയിലുള്ള തെരുവുനാടകത്തിന്റെ പാരമ്പര്യം റഷ്യൻ സോഷ്യലിസ്റ്റുകളിൽ നിന്നാണ് ആരംഭിച്ചത്; അത് ഈ നൂറ്റാണ്ടിന്റെ സവിശേഷ സൃഷ്ടിയാകുന്നു' - ഇതാണ് ഇന്ത്യൻ തെരുവുനാടക പ്രസ്ഥാനത്തിലെ രക്തസാക്ഷിയായ സഫ്ദർ ഹശ്മിയുടെ വിലയിരുത്തൽ.
ഏതെങ്കിലും സംഘത്തിന്റെയോ പ്രസ്ഥാനത്തിന്റെയോ ഭാഗമായിട്ടാണ് മിക്ക തെരുവുനാടകങ്ങളും അവതരിപ്പിക്കുന്നത്.
അതിനാൽ അവയിലെ അഭിനേതാക്കൾ അതതിന്റെ പ്രവർത്തകർതന്നെ ആയിരിക്കും.
നടീനടന്മാരുടെ ആത്മാർഥമായ സാമൂഹിക പ്രതിബദ്ധതയാണ് തെരുവുനാടകത്തെ ചൈതന്യവത്താക്കുന്നത്.
തത്സന്ദർഭത്തിലെ നാടക പ്രമേയത്തിനാണ് പ്രാധാന്യം; നടീ നടന്മാർക്കല്ല.
പ്രമേയപരമായ ആശയവിനിമയമാണ് തെരുവുനാടകം ലക്ഷ്യമാക്കുന്നത്.
ജനകീയ പ്രസ്ഥാനങ്ങളെ പോഷിപ്പിക്കുന്നതാണ് പൊതുവേ തെരുവുനാടകങ്ങൾ.
സമകാലിക പ്രശ്നങ്ങൾ ജനങ്ങൾക്കിടയിൽ അവതരിപ്പിച്ച് അവരെ ബോധവാന്മാരാക്കുക എന്ന ലക്ഷ്യമാണ്  ഇത്തരംനാടകവേദികൾക്കുള്ളത് കേരള ശാസ്ത്രസാഹിത്യ പരിഷത്തിന്റെ കൂട്ടായ്മയിൽ നിന്നും കേരളത്തിൽ നിരവധി തെരുവുനാടകങ്ങൾ അവതരിപ്പിക്കപ്പെട്ടിട്ടുണ്ട്.
അധഃകൃത കോളനിയിലെ കുടിനീർപ്രശ്നം, അഭ്യസ്തവിദ്യർക്കിടയിലെ തൊഴിലില്ലായ്മ, തൊഴിൽ സമരത്തിന്റെ ന്യായവിചാരം, പെൺകുട്ടിയോടുള്ള സമൂഹത്തിന്റെ തെറ്റായ മനോഭാവം, കഠിനജോലികൾ ചെയ്യേണ്ടിവരുന്ന ബാലികാബാലന്മാരുടെ ദുരിതം, ആദിവാസികൾക്കുമേൽ പരിഷ്കൃത സമൂഹം നടത്തുന്ന കൈയേറ്റം, യാത്രാച്ചെലവിലും വിലയിലുമുണ്ടാകുന്ന വർധനവുകൾ ദൈനംദിന ജീവിതത്തിലുണ്ടാക്കുന്ന അസ്വാസ്ഥ്യങ്ങൾ, മദ്യപാനത്തിന്റെയോ മയക്കുമരുന്നിന്റെയോ വിപത്തുകൾ, മാധ്യമങ്ങൾ നടത്തുന്ന സംസ്കാരമലിനീകരണം,  ചേരി നിർമാർജ്ജനവും പുനരധിവാസവും തുടങ്ങിയവയാണ് ഇവയിലെ പ്രമേയങ്ങളെന്ന് കേരളത്തിലെ ബോധന നാടകവേദിയെക്കുറിച്ച് ഗവേഷണ പ്രബന്ധം തയ്യാറാക്കിയ എൻ.ആർ. ഗ്രാമപ്രകാശ് രേഖപ്പെടുത്തുന്നു.
രംഗസജ്ജീകരണം, വേഷം
രംഗസാമഗ്രികളോ വേഷഭൂഷാദികളോ അധികം ഉപയോഗിക്കുന്നില്ലെങ്കിലും, പ്രേക്ഷകർക്ക് അപരിചിതരായ കഥാപാത്രങ്ങളെയോ തിരിച്ചറിയാൻ പ്രയാസമുള്ള വസ്തുക്കളെയോ അവതരിപ്പിക്കുമ്പോൾ നിർദ്ദേശാത്മകവേഷങ്ങൾ ധരിക്കാറുണ്ട്.
ശാസ്ത്രസാഹിത്യ പരിഷത്ത് അവതരിപ്പിച്ച നരകം എന്ന നാടകം അവതരിപ്പിക്കുന്നത് ബഫൂൺ എന്ന കഥാപാത്രമാണ്.
സർക്കസ് കോമാളിയുടെ കൂർമ്പൻതൊപ്പിയാണ് ആ കഥാപാത്രം ധരിക്കുന്നത്.
ബഹുരാഷ്ട്രക്കമ്പനികൾ ഔഷധ വിപണിയിൽ പുലർത്തുന്ന മേല്ക്കോയ്മ ഈ നാടകത്തിൽ അനുഭവപ്പെടും.
ഈ രംഗത്ത് ഡോക്ടറെ നിയന്ത്രിക്കുന്ന ശക്തികൾ കടന്നു വരുന്നത് കാപ്സ്യൂൾ, ടോണിക്, സിറിഞ്ച് എന്നിവയുടെ കൂറ്റൻ 'മാസ്ക്കു'കൾ (mask) ധരിച്ചുകൊണ്ടാണ്.
ഭോപ്പാൽ സംബന്ധിയായ തെരുവുനാടകത്തിൽ, കറുത്ത വേഷത്തിൽ പൂച്ചയുടെ മുഖാവരണമണിഞ്ഞ് പ്രത്യക്ഷപ്പെടുന്ന കഥപാത്രങ്ങളെ കാണാം.
വിഷവാതകദുരന്തത്തിനു കാരണക്കാരായ യൂണിയൻ കാർബൈഡിനെ വ്യഞ്ജിപ്പിക്കുന്നുണ്ട് ഈ വേഷങ്ങൾ.
യൂണിയൻ കാർബൈഡിന്റെ ഉത്പന്നമായ എവറെഡി ബാറ്ററിയിലെ ചിത്രമാണ് ഈ വേഷത്തിന് ആധാരം.
പ്രതീകാത്മകമായ വേഷവിധാനമുണ്ടാകാമെന്നല്ലാതെ പ്രത്യേകമായ ചമയങ്ങൾ തെരുവുനാടകത്തിലുണ്ടാവില്ല.
രംഗസാമഗ്രികൾ കുറയ്ക്കുക, ചെലവു കുറഞ്ഞ രീതികൾ സ്വീകരിക്കുക എന്നിവയാണ് തെരുവുനാടകക്കാരുടെ നയം.
കേരളത്തിന്റെ പരമ്പരാഗത നാട്യസമ്പ്രദായങ്ങളിലെ ചില ഘടകങ്ങൾ അവർ സ്വീകരിക്കുന്നുണ്ട്.
അതതു നടന്മാരുടെ സവിശേഷമായ പെരുമാറ്റങ്ങളിലൂടെയാണ് കഥാപശ്ചാത്തലം, സ്ഥലം, കാലം മുതലായവ നിവേശിപ്പിക്കുന്നത്.
ചായക്കട (മാലിന്യം), ചന്ത (പരശുപുരം ചന്ത), യുദ്ധഭൂമി (അശോക ചക്രവർത്തി), സർക്കാർ സ്കൂൾ (തത്തമ്മേ പൂച്ച പൂച്ച), ധർമാശുപത്രി (നരകം), എംപ്ലോയ്മെന്റ് എക്സ്ചേഞ്ച് (ബലിക്കളത്തിലേക്ക്) മുതലായ സ്ഥലങ്ങൾ നടന്മാരുടെ പെരുമാറ്റങ്ങളിലൂടെയാണ് കാണികൾ മനസ്സിലാക്കുന്നത്.
തെരുവിൽ ചുറ്റും കൂടി നില്ക്കുന്ന ജനങ്ങൾക്ക് എളുപ്പം മനസ്സിലാകുന്ന വിധത്തിലുള്ള ഒരു രംഗഭാഷയാണ് തെരുവുനാടകക്കാർ രൂപപ്പെടുത്തുന്നത്.
തെരുവുനാടക മത്സരം
പ്രൊഫഷണൽ, അമച്വർ നാടകോത്സവങ്ങൾ നടത്തുന്നത് പോലെ, തെരുവ് നാടകോൽസവങ്ങളും നടക്കാറുണ്ട് പുറംകണ്ണികൾ ↑ ↑ http://nrgtest1.blogspot.in/p/about.html ↑ http://digitalpaper.mathrubhumi.com/c/15917028%5Bപ്രവർത്തിക്കാത്ത+കണ്ണി%5D മാതൃഭൂമി ദിനപത്രം, 5 ജനുവരി 2017
തെരുവ് ഛായാഗ്രഹണം ഇംഗ്ലീഷ് വിലാസം https://ml.wikipedia.org/wiki/Street_Photography ഢാക്കയിൽ നിന്നും ചിത്രീകരിച്ച ഒരു ദൃശ്യം
പൊതുസ്ഥലങ്ങളിൽ മനുഷ്യജീവന്റെ അവസ്ഥകളെ ചിത്രീകരിക്കുന്ന ചായഗ്രഹണകലയെ ആണ് സ്ട്രീറ്റ് ഫോട്ടോഗ്രഫി എന്നു പറയുന്നത്.
പട്ടണങ്ങളിലെ തിരക്കുകൾ മാത്രമല്ല നാട്ടിന്പുറങ്ങളും ചെറിയ തെരുവുകളും എല്ലാം ഇതിനായി തിരഞ്ഞെടുക്കാം.
വസ്തുക്കളുടെ അഭാവവും ഇത്തരത്തിൽ ചിത്രീകരിക്കപ്പെടാം.
തെരെസ് കാസ്ഗ്രെയ്ൻ ഇംഗ്ലീഷ് വിലാസം https://ml.wikipedia.org/wiki/Th%C3%A9r%C3%A8se_Casgrain
ഒരു ഫ്രഞ്ച് കനേഡിയൻ ഫെമിനിസ്റ്റും പരിഷ്കർത്താവും രാഷ്ട്രീയക്കാരിയും സെനറ്ററുമായിരുന്നു തെരെസ് കാസ്‌ഗ്രെയ്ൻ , സിസി ഒബി എൽഎൽഡി.
(10 ജൂലൈ 1896 - 3 നവംബർ 1981) .
ക്യുബെക്ക് പ്രവിശ്യയിൽ വനിതാ വോട്ടവകാശത്തിനായുള്ള പോരാട്ടത്തിലെ നേതാവും കാനഡയിൽ ഒരു രാഷ്ട്രീയ പാർട്ടി നയിച്ച ആദ്യ വനിതയുമായിരുന്നു.
പിന്നീടുള്ള ജീവിതത്തിൽ അവർ ആണവായുധങ്ങളെ എതിർത്ത ഒരു ഉപഭോക്തൃ പ്രവർത്തകയായിരുന്നു.
കുടുംബവും ആദ്യകാല ജീവിതവും Thérèse Forget, 1914
ക്യൂബെക്ക് സിറ്റിക്കടുത്തുള്ള സെന്റ്-ഐറാനി-ലെസ്-ബെയ്‌ൻസിൽ ജനിച്ച തെരെസ് ഒരു സമ്പന്ന കുടുംബത്തിലാണ് വളർന്നത്.
ബ്ലാഞ്ചെ, ലേഡി ഫോർഗെറ്റ്(നീ മക്ഡൊണാൾഡ്)ന്റെയും സമ്പന്നനായ ഒരു സംരംഭകനും കൺസർവേറ്റീവ് പാർലമെന്റ് അംഗവുമായ സർ റോഡോൾഫ് ഫോർഗെറ്റ്ന്റെയും മകളായിരുന്നു..
1905-ൽ, എട്ട് വയസ്സുള്ളപ്പോൾ, മോൺ‌ട്രിയലിനടുത്തുള്ള സോൾട്ട്-ഓ-റെക്കോലെറ്റിലെ ഡേംസ് ഡു സാക്രെ-കൊയറിൽ അവർ ബോർഡറായി.
ബിരുദം നേടിയ ശേഷം, സർവ്വകലാശാലയിൽ തുടർപഠനം നടത്താൻ അവർ ആഗ്രഹിച്ചു.
എന്നാൽ അവരുടെ പിതാവ് ഈ ആശയത്തെ എതിർത്തു.
സ്ത്രീകൾക്ക് തുടർ വിദ്യാഭ്യാസത്തിൽ ഒരു പ്രയോജനവും കാണുന്നില്ല.
പകരം അദ്ദേഹത്തിന്റെ വീക്ഷണത്തിൽ, തെരേസ് ഒരു കുടുംബം എങ്ങനെ കൈകാര്യം ചെയ്യണമെന്ന് പഠിക്കണം എന്നായിരുന്നു.
തെരേസ് രണ്ടുതവണ വിവാഹനിശ്ചയം നടത്തിയിരുന്നു.
അവൾക്ക് പതിനേഴു വയസ്സ് മാത്രം പ്രായമുള്ളപ്പോൾ അവളുടെ ആദ്യ പ്രതിശ്രുത വരൻ ഉറക്കത്തിൽ നടക്കുന്നതിനിടയിൽ ജനാലയിൽ നിന്ന് വീണു മരിച്ചു.
1916-ൽ, ഇരുപതാം വയസ്സിൽ, അവർ പിയറി-ഫ്രാങ്കോയിസ് കാസ്ഗ്രെയ്ൻ എന്ന ധനികനായ ഒരു ലിബറൽ രാഷ്ട്രീയക്കാരനെ വിവാഹം കഴിച്ചു.
അദ്ദേഹത്തോടൊപ്പം അവർ നാല് കുട്ടികളെ വളർത്തി.
സ്ത്രീകളുടെ വോട്ടവകാശം
1918 ലെ വസന്തകാലത്ത് പാർലമെന്റ് സമ്മേളനത്തിന്റെ ഉദ്ഘാടനത്തിനായി തെരേസ് കാസ്‌ഗ്രെയ്ൻ തന്റെ ഭർത്താവിനൊപ്പം ദേശീയ തലസ്ഥാനമായ ഒട്ടാവയിലേക്ക് പോയി.
ഒട്ടാവയിലെ സമയത്താണ് സ്ത്രീകൾക്ക് വോട്ടുചെയ്യാനുള്ള അവകാശത്തിന്റെ പ്രാധാന്യത്തെക്കുറിച്ച് അവൾ ബോധവാന്മാരാകുന്നത്.
1917 ലെ കനേഡിയൻ ഫെഡറൽ തിരഞ്ഞെടുപ്പിന് മുമ്പ്, ഫെഡറൽ തെരഞ്ഞെടുപ്പുകളിൽ സ്ത്രീകൾക്ക് വോട്ട് ചെയ്യാൻ അവകാശമില്ലായിരുന്നു.
തെരഞ്ഞെടുപ്പിന് മുന്നോടിയായി, പ്രധാനമന്ത്രി ബോർഡന്റെ സർക്കാർ യുദ്ധകാല തിരഞ്ഞെടുപ്പ് നിയമം നടപ്പിലാക്കി, അത് വിദേശത്ത് സേവനമനുഷ്ഠിക്കുന്ന സൈനികരുടെ ഭാര്യമാർക്കും വിധവകൾക്കും അമ്മമാർക്കും സഹോദരിമാർക്കും വോട്ടവകാശം നൽകി.
ഇത് യുദ്ധശ്രമത്തിന് അനുകൂലമായി വോട്ട് നേടാനുള്ള വ്യക്തമായ ശ്രമമായിരുന്നെങ്കിലും, കാനഡയിലെ സ്ത്രീകളുടെ വോട്ടവകാശത്തിന് ഇത് ഒരു സുപ്രധാന നാഴികക്കല്ലായിരുന്നു.
ബോർഡൻ സർക്കാർ പിന്നീട് സ്ത്രീകളുടെ വോട്ടവകാശ നിയമം അംഗീകരിച്ചു.1919 മുതൽ ഇരുപത്തിയൊന്നോ അതിൽ കൂടുതലോ പ്രായമുള്ള എല്ലാ കനേഡിയൻ സ്ത്രീകൾക്കും ഫെഡറൽ തിരഞ്ഞെടുപ്പിൽ വോട്ടുചെയ്യാനുള്ള അവകാശം ഇത് നൽകി.
അവലംബം ↑ 1 2 ↑ Parliament of Canada—Parlinfo: Sir Joseph David Rodolphe Forget.
↑ ↑ Library and Archives Canada:  Thérèse Casgrain.
പുറംകണ്ണികൾ Governor General of Canada — Order of Canada: The Honourable Thérèse F. Casgrain തെരെസ് കാസ്ഗ്രെയ്ൻ – Parliament of Canada biography
തെരുവത്ത് പള്ളി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പള്ളി നേർച്ച തുടക്കം
പാലക്കാട് ടൗണിൽ നിന്നും ഏതാണ്ട് 20 കി,മി.
അകലെ മാത്തൂർ പഞ്ചായത്തിൽ കണ്ണനൂർ - ചുങ്കമന്ദം റോഡിലാണ് ജില്ലയിലെ പ്രമുഖ തീർത്ഥാടന കേന്ദ്രമായ തെരുവത്ത് പള്ളി സ്ഥിതി ചെയ്യുന്നത്.
നൂറ്റാണ്ടുകൾക്ക് മുമ്പ് ഇവിടെയെത്തിയ സൂഫിവര്യനായ ശൈഖ് മുഹമ്മദ് (റ) എന്നവരുടെ അന്ത്യവിശ്രമ സ്ഥലമാണിത് .
ദീർഘമായ യാത്രക്കിടയിൽ ഇവിടെയെത്തി മരണപ്പെട്ട ശൈഖ് തങ്ങൾ തൻറെ ആത്മീയ ചൈതന്യം കൊണ്ട് ജാതി മത ഭേദമെന്യേ തന്നെ തേടിയെത്തുന്നവരുടെ വിഷമങ്ങൾ അകറ്റുകയും സാന്ത്വനപ്പെടുത്തുകയും ചെയ്യുന്നു.
തെരുവത്ത് മാല
കണ്ടുകിട്ടിയതിൽ വെച്ച് ശൈഖ് അവർകളുടെ ചരിത്രം പ്രതിപാദിക്കുന്ന ഏറ്റവും പഴക്കമേറിയ കൃതി എന്ന് പറയുന്നത് 1909 - ൽ പൊന്നാനി താലൂക്ക് വടക്കേക്കാട് ദേശത്ത് പുന്നയൂരിൽ താമസിച്ചിരുന്ന വായപ്പുള്ളി മാമുട്ടി മുസ്ലിയാർ എന്ന കവിയുടെ
അറബി മലയാളത്തിലെഴുതിയ തെരുവത്ത് മാലയാണ്.
മാലയെന്നാൽ പദ്യരൂപത്തിലെഴുതിയ ലഘു കാവ്യം.
മദ്രാസിനടുത്തുള്ള തിരുവല്ലക്കേണി മഹ്മൂദ് ബന്ദർ എന്ന സ്ഥലത്താണ് ശൈഖ് അവർകളുടെ ജന്മദേശമെന്ന് ശൈഖ് തങ്ങളുടെ അത്ഭുത പ്രവര്ത്തിതകളെക്കുറിച്ചുള്ള ഈ ചരിതത്തിൽ പറയുന്നു, മാത്രമല്ല അദ്ദേഹം പല വൈജ്ഞാനിക മേഖലകളിലും 
അറിവുള്ള ആളായിരുന്നുവെന്നും പ്രസ്തുത കൃതിയിൽ ശ്രീ. മാമുട്ടി മുസ്ലിയാർ രേഖപ്പെടുത്തിയിട്ടുണ്ട്,
1961 ൽ ഹാജി എം. എം. മൗലവി എന്നൊരാൾ ഇതിന് വ്യാഖ്യാനം എഴുതി.
എൻ. എ. കെ. ഹാജി പ്രസിദ്ധീകരിച്ച് ആലുവ ഇസ്ലാമിയ ബുക്സ്റ്റാൾ വിതരണം ചെയ്തിരുന്ന പരിഭാഷ പിന്നീട് തെരുവത്ത് പള്ളി മഹല്ല് മുൻകൈ എടുത്ത് 2007 - ൽ പ്രസിദ്ധീകരിച്ചത് ഇപ്പോൾ ലഭ്യമാണ്.
തെരുവത്ത് പള്ളി നേർച്ച.
Theruvath Palli nercha
മതമൈത്രിയുടെ ഉത്തമ ഉദാഹരണമാണ് തെരുവത്ത് പള്ളി നേർച്ച.
എല്ലാ വർഷവും   മകരമാസത്തിലെ പൗർണ്ണമി നാളിലാണ് മൂന്നുദിവസം നീണ്ടു നിൽക്കുന്ന നേർച്ച ആഘോഷിക്കുന്നത്.
തങ്ങളുടെ ആഗ്രഹ പൂർത്തീകരണത്തിനും  ഉദ്ദേശിച്ച കാര്യം നടക്കുന്നതിനായി ജാതിമത ഭേദമെന്യെ നിരവധി ആളുകൾ തെരുവത്ത് പള്ളിയിലിലേക്ക് നേർച്ച നൽകുന്നു.
കാർഷിക സംസ്കൃതിയിലധിഷ്ഠിതമായ അതിൻറെ പ്രത്യേകത കൊണ്ടാണ് തെരുവത്ത് പള്ളി നേർച്ച മറ്റ് നേർച്ചകളിൽ നിന്ന് വ്യത്യസ്തമാകുന്നത്.
കാണിക്കയായി കൊണ്ടു വരുന്ന അപ്പ പെട്ടികളോടൊപ്പം തങ്ങളുടെ കൃഷിയിടത്തിൽ നിന്നു ലഭിക്കുന്ന ആദ്യത്തെ വിളവെടുപ്പും കൊണ്ടാണ് ആളുകൾ പള്ളിയിലേക്ക് വരുന്നത്.
നേർച്ച നാളിൽ ഇവ ശൈഖ് തങ്ങൾക്കു സമർപ്പിക്കാൻ ഭക്തരുടെ നീണ്ട നിര തന്നെ കാണാം.
നെല്ല് , നാളികേരം , അടയ്ക്ക…തുടങ്ങിയവയാണ് കാർഷിക വിളയിൽ ഏറിയതും.
വളർത്തു മൃഗങ്ങളേയും പള്ളിയിലേക്ക് നേർച്ച നൽകാറുണ്ട്.
പള്ളിയിലെത്തുന്ന വിഭവങ്ങളധികവും സാധാരണക്കാരൻ കാണിക്കയായി നൽകുന്നതാണ്.
തലച്ചുമടിലും ആളുകൾ നേർച്ച കൊണ്ടു വരാറുണ്ട്.
പണ്ടു കാലത്തും, അപൂർവ്വമായി ഇപ്പോഴും തെരുവത്ത് പള്ളിയിലേക്ക് നേ‍ർച്ച നൽകുന്നതിനായി വീടുകൾ തോറും നെല്ലും മറ്റ് വിഭവങ്ങളും ശേഖരിക്കുന്നവരുമുണ്ട്.
പള്ളിയിൽ നിന്ന് ലഭിക്കുന്ന പ്രസാദത്തിൽ പ്രധാമായും “പൂമണ്ണ്” ആണ്.
പ്രത്യേക പ്രാർത്ഥന നടത്തി ലഭിക്കുന്ന ഈ  “പൂമണ്ണ്” തങ്ങളുടെ കൃഷിയിടത്തിലും മറ്റും ആദര പൂർവ്വം വിതറി മികച്ച വിളവിനായി ആളുകൾ ഉപയോഗിക്കുന്നു.
മൃഗങ്ങളുടെ ക്ഷേമത്തിനായും ദൂരദിക്കുകളിൽ നിന്നും ആളുകൾ പള്ളിയിലേക്ക് വരുന്നതും സാധാരണമാണ്.
പാലക്കാടിൻറെ അതിർത്തി പ്രദേശമായ തമിഴ്നാട്ടിൽ നിന്നാണ് കൂടുതലും ആളുകൾ എത്തിച്ചേരാറുള്ളത്.
പ്രത്യേകിച്ചും കൊങ്ങുവണ്ടികൾ നേർച്ച സമയത്ത് ധാരാളം കാണാം.
കൊങ്ങു വണ്ടികൾ എന്നാൽ തമിഴരുടെ സവാരി വണ്ടികളാണ്.
കാളകളെ ഉപയോഗിച്ചുള്ള യാത്രാ വണ്ടികളാണവ.
നേ‍ർച്ച നാളിൽ അവരുടെ കാളകളെ പ്രദക്ഷിണം നടത്തി തിരിച്ച് കൊണ്ടു പോകുന്നത് അവരുടെ നേർച്ചയുടെ ഭാഗമാണ്.
തെരുവോരം
കൊച്ചി ആസ്ഥാനമാക്കി പ്രവർത്തിച്ചു വരുന്ന ഒരു സന്നദ്ധ സംഘടനയാണ് തെരുവോരം.
അഗതികളായി തെരുവിൽ കഴിയേണ്ടി വന്നവരെ  അധിവസിപ്പിക്കുകയാണ് തെരുവോരത്തിന്റെ ദൗത്യം.
മുരുഗൻ എസ് തെരുവോരം ആണ് ഈ സംഘടനയ്ക്ക് നേതൃത്വം നൽകുന്നത്.
മുരുഗൻ ഏകദേശം പതിനായിരത്തിൽ അധികം തെരുവ് മക്കളെ രക്ഷിച്ചു.
ഇന്ത്യയുടെ രാഷ്ട്രപതിയായിരുന്ന ശ്രീ പ്രണബ് മുഖർജിയിൽ നിന്നും 2012 ൽ ദേശീയ പുരസ്ക്കാരം ഏറ്റുവാങ്ങി.
രണ്ട് പതിറ്റാണ്ട് കാലമായി ഈ സംഘടന കേരളത്തിലെ തെരുവുകളിൽ അലയുന്ന കുഞ്ഞുങ്ങൾക്കും മറ്റു അനാഥർക്കും വേണ്ടിയാണ് സംഘടന പ്രവർത്തിക്കുന്നത്.
"തെരുവിൽ നിന്നും തണലിലേക്ക്" എന്നതാണ് ഈ സംഘടനയുടെ മുദ്രാവാക്യം.
കുട്ടികളും വൃദ്ധരും മനോരോഗികളും തെരുവോരത്തിന്റെ ഗുണഭോക്താക്കളിൽ പെടുന്നു.
തെരുവോരം മുരുകൻ എന്നറിയപ്പെടുന്ന എസ്. മുരുകൻ ആണ് ഈ സംഘടനയുടെ സ്ഥാപകൻ.
തമിഴ്‌നാട്ടിൽ നിന്നും എസ്റ്റേറ്റ് തൊഴിലാളികളായി ഇടുക്കിയിലെത്തിയവരാണ് മുരുകന്റെ മാതാപിതാക്കൾ.
തെരുവിൽ കഴിഞ്ഞിരുന്ന മുരുകന് ഒരു ക്രൈസ്തവ സന്നദ്ധ സംഘടനയാണ്  അക്ഷരാഭ്യാസവും, തൊഴിൽ പരിശീലനവും നൽകിയത്.
പിന്നിട് ഓട്ടോറിക്ഷ ഡ്രൈവറായ മുരുകൻ തെരുവിൽ അലയുന്നവർക്ക് സ്വന്തം നിലയിൽ ഭക്ഷണവും മരുന്നും കണ്ടെത്തുകയായിരുന്നു.
2007ലാണ് തെരുവോരം ഉണ്ടാവുന്നത്.
അംഗീകാരം/പുരസ്ക്കാരം 2011 National Child Welfare award 2012 Rays of Hope Award (Earth Foundation) എ.പി. അസ്ലം പുരസ്ക്കാരം (ക്ഷേമ ഫൗണ്ടേഷൻ) IAPC (Indo American Press Club) Sathkarma Award 2016 2015 Amazing India Award (Times Now Channel) Limca Book of Records അവലംബം
തെരുവത്ത് രാമൻ ഇംഗ്ലീഷ് വിലാസം https://ml.wikipedia.org/wiki/Theruvath_Raman
പ്രമുഖ പത്രപ്രവർത്തകനും,എഴുത്തുകാരനും, സാമുഹ്യ-സാംസ്കാരിക പ്രവർത്തകനുമായിരുന്നു തെരുവത്ത് രാമൻ .
മലയാള മാധ്യമരംഗത്ത് സായാഹ്ന ദിനപത്ര പ്രസ്ഥാനത്തിന്‌ തുടക്കം കുറിച്ചത് ഇദ്ദേഹമാണെന്ന് വിലയിരുത്തപ്പെടുന്നു .
2009 ഒക്ടോബർ 18 ന്‌ കോഴിക്കോട് സ്വകാര്യ ആശുപത്രിയിൽ നിര്യാതനായി .
നെടിയിരുപ്പ് സ്വദേശിയായ രാമൻ തന്റെ പ്രവർത്തന തട്ടകം തിരഞ്ഞെടുത്തത് കോഴിക്കോട്ടായിരുന്നു .
കേരളത്തിലെ ആദ്യത്തെ സായാഹ്നപത്രമായ 'പ്രദീപം' സായാഹ്നപത്രത്തിന്റെ സ്ഥാപകപത്രാധിപരായിരുന്നു തെരുവത്ത് രാമൻ.
സാഹിത്യകാഹളം മാസികയുടെ പത്രാധിപരായിട്ടാണ്‌ തുടക്കം.
പിന്നീട് കാഹളം വാരികയുടേ പത്രാധിപരായി.
സ്വാതന്ത്ര്യസമരകാലത്ത് കാഹളത്തിലെഴുതിയ ഒരു മുഖപ്രസംഗത്തിന്റെ പേരിൽ  ആറുമാസം തടവു ശിക്ഷയനുഭവിക്കുകയും അദ്ദേഹത്തിന്റെ പത്രം കണ്ടുകെട്ടുപ്പെടുകയും ചെയ്തു.
പിന്നീട് 'ഭാരതി' എന്ന ആഴ്ചപ്പതിപ്പിന്റെ പത്രാധിപരായി.
അതിൽ പിന്നെയാണ്‌ 'പ്രദീപം' എന്ന സായാഹ്നപത്രം തുടങ്ങുന്നത്.
മുപ്പതുവർഷത്തിലേറെ അതിന്റെ പത്രാധിപരായി ജോലിചെയ്തു.
കവി, സംഘാടകൻ, യുക്തിവാദി എന്നീ രംഗങ്ങളിലും സജീവമായിരുന്നു തെരുവത്ത് രാമൻ.
ശിവശങ്കരി ആണ് ഭാര്യ.
മക്കൾ: ഷീല, സോനില.